CELEX: 62009FN0075
Language: el
Date: 2009-09-11 00:00:00
Title: Υπόθεση F-75/09: Προσφυγή-αγωγή της 11ης Σεπτεμβρίου 2009 — Wenig κατά Επιτροπής

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/85
            
         Προσφυγή-αγωγή της 11ης Σεπτεμβρίου 2009 — Wenig κατά Επιτροπής
   (Υπόθεση F-75/09)
   2009/C 267/155
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Fritz Harald Wenig (Βρυξέλλες, Βέλγιο) (Εκπρόσωποι: Georges-Albert Dal και Dominique Voillemot, avocats)
   
      Καθής-εναγόμενη: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Αφενός, αίτηση ακυρώσεως της σιωπηρής απορρίψεως αιτήσεως αρωγής του προσφεύγοντος-ενάγοντος, της 23ης Σεπτεμβρίου 2008, από την Ευρωπαϊκή Επιτροπή και, αφετέρου, αίτηση ακυρώσεως της απορριπτικής αποφάσεως της Ευρωπαϊκής Επιτροπής της 14ης Νοεμβρίου 2008.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τη σιωπηρή απόρριψη αιτήσεως αρωγής του προσφεύγοντος-ενάγοντος, της 23ης Σεπτεμβρίου 2008, με την οποία ζήτησε την αρωγή της Ευρωπαϊκής Επιτροπής στο πλαίσιο της προσβολής των δικαιωμάτων του εκ της δημοσιεύσεως, την 1η Σεπτεμβρίου 2008, άρθρου υβριστικού και δυσφημιστικού χαρακτήρα στο διαδικτυακό τόπο της βρετανικής εφημερίδας Sunday Times και εκ των παρανόμων πράξεων των συγγραφέων της·
            
         
               —
            
            
               εφόσον κριθεί ότι υπήρξε ρητή απόρριψη της αιτήσεως αρωγής του προσφεύγοντος-ενάγοντος, να ακυρώσει την απόφαση της Επιτροπής της 14ης Νοεμβρίου 2008 κατά το μέρος που απορρίπτει την αίτησή του αρωγής στο πλαίσιο οργανώσεως του «Worst Conflicts of Interest Award», με το οποίο του επιρρίπτονται κατηγορίες και προσβάλλεται η εντιμότητα και το τεκμήριο αθωότητάς του·
            
         
               —
            
            
               να υποχρεώσει την καθής-εναγομένη να του καταβάλει αποζημίωση για την αποκατάσταση της υλικής ζημίας και της ηθικής βλάβης που υπέστη·
            
         
               —
            
            
               να καταδικάσει την καθής-εναγομένη στα δικαστικά έξοδα.